ועדת החינוך, התרבות והספורט, כנסת 18, פרוטוקול מספר 118, 2009-12-21 09:15

זבולון אורלב: טוב, רבותיי.

זבולון אורלב: אני מתכבד לפתוח את ישיבת הוועדה שתדון היום בתקנות מוסדות חינוך תרבותיים ייחודיים (המועד והדרך להגשת רשימת עובדים), ו-(כללים למתן רישיון).

זבולון אורלב: קיבלנו בקשה חתומה על ידי השר, גדעון סער, מיום ט"ו בכסלו, תש"ע, 2 בדצמבר, וכמו שאמרתי לסגן השר, הרב מאיר פרוש – אני מקדם אותו בברכה – השר ביקש דיון בשתי התקנות שציינתי ואישורן, אבל צורפו עוד שתי תקנות נוספות.

זבולון אורלב: כדי שלא תהיינה אי הבנות – אנחנו דנים רק באלה, היום.

קריאה: התייעצות, כתוב.

זבולון אורלב: התייעצות.

זבולון אורלב: כן, התייעצות.

מירב ישראלי: יש אחת התייעצות, אחד אישור.

זבולון אורלב: כן, אחת התייעצות, אחד אישור.

זבולון אורלב: אני רוצה לראות שאם אני אתן עצה שלילית, שתאשרו.

זבולון אורלב: אני מחכה ליום הזה.

זבולון אורלב: טוב.

זבולון אורלב: מי רוצה להציג את התקנות?

זבולון אורלב: הרב פרוש?

מאיר פרוש: אני חושב שהתקנות האלה הן השלמה למה שעשינו במהלך הפגרה, אם זכור לאדוני.

מאיר פרוש: אז השר ביקש - - -

זבולון אורלב: אני זוכר היטב מה אני עושה למען החינוך החרדי, הבעיה שהחינוך החרדי לא זוכר את זה - - -

מאיר פרוש: זה הרגע להתחשבנות, או מה?

זבולון אורלב: זאת הבעיה שלי.

מאיר פרוש: אני מואשם ככלל, בכל מה שקורה במגזר החרדי?

יהודית גידלי: ובפרט.

זבולון אורלב: כן.

זבולון אורלב: - - - תספוג.

מאיר פרוש: לא, כמו שאתה לא תרצה להיות מואשם בכל מה שקורה בציבור הדתי-לאומי.

שלמה ברילנט: אני חושב שהחינוך החרדי הודה לך אחרי זה בריש גלגל.

שלמה ברילנט: ואתה יודע את זה.

זבולון אורלב: תודה, בסדר גמור.

מאיר פרוש: לפרוטוקול, אני אומר:

מאיר פרוש: חוק מוסדות חינוך תרבותיים ייחודיים חוקק בכנסת לפני כשנה וארבעה או חמישה חודשים, ולצורך הדבר הזה היה צריך להתקין תקנות, שאת התקנות האלה הביאו לכאן באיחור, והן לכאורה באו באיחור לפה, מכיוון שהמשרד – לאחר שהחוק חוקק, לא הגיע הזמן, או לא הבשיל הזמן במשרד החינוך כדי להביא תקנות לכאן, בגלל סיבות כאלו ואחרות.

מאיר פרוש: סיבה מוצדקת אחת יכולה גם להיות שבמהלך החורף היו בחירות, וכשאין הנהגה, או הנהגה ברורה, מי יעמוד בראש המשרד, אז הדבר הזה לא התקדם.

מאיר פרוש: לקראת שלהי הקיץ הביאו בפניך את התקנות שבעצם יכלו להפעיל את מוסדות החינוך התרבותיים-ייחודיים.

מאיר פרוש: מה שאנחנו מבקשים היום לאשר - - -

זבולון אורלב: לא היססתי הרבה, כפי שיושב ראש ועדת הכספים שהגיע, שאני מקדם אותו בברכה, מהסס בעניין שאני ממנו, ומיד קיימתי ישיבה, ומיד – אפשר להגיד: במהירות האפשרית.

מאיר פרוש: אני כבר התפלספתי אתו הבוקר.

זבולון אורלב: ההערה היתה מכוונת אליו, לא אליך.

מאיר פרוש: כן, כן.

מאיר פרוש: אני כבר היום עניתי.

זבולון אורלב: בעניין אחר לגמרי, אגב.

זבולון אורלב: עניין בינו לביני.

משה גפני: נו, אדרבא.

מאיר פרוש: אני לא יודע על מה הוא מדבר, אבל אני מתאר לעצמי שאתה יודע מה שאתה עושה.

זבולון אורלב: הוא לא יודע.

זבולון אורלב: טוב, רבותיי.

זבולון אורלב: - - -

מאיר פרוש: על כל פנים, מה שמונח פה בפנינו, אני חושב שזה דבר שעושים אותו, ויעידו אנשי המקצוע במשרד שנדמה לי שבאף מקרה אחר, עדיין לא הגענו לרמת פירוט כזו, כן?

מאיר פרוש: – אם יצדיקו אנשי הלשכה המשפטית שלא הגיעו לרמת פירוט כזו, כמו שמבקשים במוסדות תרבותיים ייחודיים, אבל "כי מציון תצא תורה ודבר ה' מירושלים", כנראה שזה נאמר גם על המקרה הזה.

מאיר פרוש: אנחנו מבקשים פה אישור, היוועצות, לגבי מה יצטרך כל מנהל מוסד להביא, כהשלמה לבקשה הבסיסית שלו להכיר במוסד שלו.

מאיר פרוש: ולכן אני מציע שנעבור על מה שכתוב פה.

מאיר פרוש: רק אם אני המקצוע רוצים להוסיף – אולי מיכל רוצה להוסיף משפט?

זבולון אורלב: אנחנו נתחיל עם המועד והדרך להגשת רשימת עובדים.

זבולון אורלב: כפי שנאמר כאן:

זבולון אורלב: בתוקף סמכותי לפי סעיפים כך וכך וכך, הגשת רשימת עובדים.

מירב ישראלי: זה צריך להיות אישור, דרך אגב, לא התייעצות.

זבולון אורלב: אישור.

זבולון אורלב: טוב.

זבולון אורלב: "הגשת רשימת עובדים בראשית כל שנת לימודים ולא יאוחר מראש חודש חשון, ישלח בעל הרישיון בדואר רשום אל המנהל הכללי או למי שהוא הסמיך לכך, שלושה עותקים של רשימת עובדי החינוך, הכוללת את תעודות הזהות שלהם, גילם ומספר שנות לימודיהם בישיבה, ושלושה עותקים של רשימת עובדי השירות המועסקים במוסד החינוך, הכוללת תעודות זהות" – הגיל לא מעניין?

מיכל חורין: פחות מעניין לגבי עובדי השירות.

מיכל חורין: החוק מחייב אותנו לקבל גילאים – זה הפירוט שמוזכר בחוק.

זבולון אורלב: קודם כל, לא צריכים את תעודות הזהות, אלא הכוונה היא למספר הזיהוי.

זבולון אורלב: לא מספר הזהות, אלא מספר הזיהוי.

מירב ישראלי: דרך אגב, שיהיה מסודר, זה צריך להיות: שם פרטי, שם משפחה, מספר זהות.

מירב ישראלי: פשוט, שיהיה סדר.

זבולון אורלב: " - - - רשימה של עובדי חינוך, הכוללת: שם פרטי, שם משפחה, מס' הזיהוי שלהם, גילם - - -" – אני הייתי כותב:

זבולון אורלב: שנת לידה – "ומספר שנות לימודיהם בישיבה".

זבולון אורלב: בישיבה, הכוונה – ישיבה קטנה, ישיבה גדולה?

מאיר פרוש: הכל.

מאיר פרוש: כל מה שעובר עליו.

זבולון אורלב: מאיזה גיל?

זבולון אורלב: גם התלמוד תורה שהוא למד?

מירב ישראלי: לא, התרבותיים-ייחודיים זה ט' עד י"ב, בלבד.

מאיר פרוש: לא, זה גיל הלומד.

זבולון אורלב: לא.

זבולון אורלב: העובד צריך את שנות הלימוד שלו בישיבה.

שלמה ברילנט: מכיתה ט' לכאורה.

שלמה ברילנט: מכיתה ט'.

זבולון אורלב: מכיתה ט'?

זבולון אורלב: מה זה רלוונטי?

שלמה ברילנט: אז מתחילים ללמוד ישיבה קטנה, מתחילים ללמוד רק גמרא כל היום.

זבולון אורלב: אני מניח שמי שמתקבל לישיבה גדולה למד גם בישיבה קטנה, נכון?

זבולון אורלב: נכון?

זבולון אורלב: מי שלמד בישיבה גדולה – אני לא יודע איך זה מקובל אצל החסידים, אצל הליטאים זה ככה .

מאיר פרוש: זבולון, לכאורה רלוונטי מגיל 18 ומעלה.

זבולון אורלב: מאה אחוז.

זבולון אורלב: רשימת לימודיהם בישיבה מגיל 18 ומעלה.

זבולון אורלב: זה מה שרלוונטי.

זבולון אורלב: הישיבה התיכונית היא לא רלוונטית.

מירב ישראלי: לגבי שני סוגי העובדים – חסר התפקיד במוסד החינוך.

זבולון אורלב: "שלושה עותקים של רשימת עובדי השירות המועסקים במוסד החינוך - - -".

זבולון אורלב: שוב: יהיה שם פרטי, שם משפחה, מספר זיהוי ותפקידו במוסד.

זבולון אורלב: עובד החינוך לא צריך תפקיד?

מירב ישראלי: כן, כן.

מיכל חורין: זה אמור לגבי שניהם.

זבולון אורלב: בסדר?

זבולון אורלב: הרב פרוש, אנחנו כאן מדברים, מסכימים, ואם אתה לא מעיר – סימן שאתה מסכים.

זבולון אורלב: כן?

זבולון אורלב: הכל עושים פה בהסכמה.

מירב ישראלי: עכשיו, יש עניין נוסף, שיושב ראש הוועדה - - -

מאיר פרוש: מלבד תיקוני לשון, רק התעכבת על השאלה הזו מאיזה גיל רלוונטי.

זבולון אורלב: נכון.

מירב ישראלי: רגע, מכניסים תיקון לגבי הישיבה?

זבולון אורלב: כן, כן.

זבולון אורלב: הישיבה מגיל 18.

זבולון אורלב: זה רלוונטי.

זבולון אורלב: היתר לא רלוונטי.

מיכל חורין: אז פה זה חזרה לישיבה.

מירב ישראלי: אה.

מירב ישראלי: השאלה – בגלל שהחוק - - -

מיכל חורין: בחוק עצמו יש "ישיבה".

זבולון אורלב: מה?

זבולון אורלב: המונח "ישיבה" מוגדר בחוק?

מיכל חורין: כן.

מיכל חורין: בחוק כתוב "ישיבה".

מיכל חורין: המינוח הוא "ישיבה", לא ישיבה מגיל מסוים.

מירב ישראלי: כן, אני לא יודעת אם בתקנות אנחנו רוצים - - -

מיכל חורין: למרות, שכבר השתמשנו בהגדרה לישיבה באחת התקנות הקודמות.

שלמה ברילנט: תקנות של מינוי מנהלי מחלקות חינוך.

זבולון אורלב: זה רק יהיה לתפארת מדינת ישראל שאנחנו משתמשים במילה "ישיבה".

מירב ישראלי: לא, אבל מה שאני אומרת:

מירב ישראלי: אני לא יודעת אם פה, בתקנות, כדאי להכניס משהו שלא נמצא בחוק.

מיכל חורין: ששונה מהחוק.

מיכל חורין: כן.

מיכל חורין: המינוח בחוק הוא "ישיבה".

זבולון אורלב: נו, אז בסדר.

זבולון אורלב: אז כתוב.

מירב ישראלי: אז אולי נשאיר את זה ככה.

יהודה פינסקי: אולי נשאיר.

זבולון אורלב: כן.

זבולון אורלב: נשאיר את זה ככה.

מאיר פרוש: נשאיר את זה.

זבולון אורלב: רגע, כלומר: לא מגיל 18?

מירב ישראלי: כל ישיבה שהוא למד בה.

זבולון אורלב: לא רלוונטי.

זבולון אורלב: כי ישיבה – תביני.

זבולון אורלב: במושג "ישיבה" יש גם ישיבה בגיל תיכון, מגיל 14.

מיכל חורין: ישיבה קטנה.

זבולון אורלב: הוא יכתוב שהוא למד ארבע שנים בישיבה, אז – הוא לא יידע, הוא למד בישיבה - - -

מירב ישראלי: לא, בפירוט.

מירב ישראלי: באמת.

מיכל חורין: לא, יהיה פירוט.

מירב ישראלי: לא, זה תכתבי.

מירב ישראלי: זה בוודאי.

זבולון אורלב: אז תכתבי: לפי גילאים או משהו.

מירב ישראלי: שנות לימודיו בישיבה.

זבולון אורלב: מה שהמשרד מעניין אותו, זה בעצם שנות הישיבה אחרי גיל 18.

זבולון אורלב: זו הישיבה הגבוהה.

זבולון אורלב: זה מה שמעניין.

מירב ישראלי: אוקי.

מירב ישראלי: יש נושא נוסף:

מירב ישראלי: יושב ראש הוועדה הוציא מכתב לראש הממשלה בשבתו כשר הבריאות.

מירב ישראלי: כפי שאתם יודעים, יש תקנות נוספות שחסרות לפי החוק הזה, שעדיין לא הותקנו, ואלה התקנות של הבדיקות הרפואיות.

מירב ישראלי: זה קיים בחוק פיקוח על בתי ספר.

מירב ישראלי: כל עובד שעובד במוסד חינוך, חייב בבדיקות רפואיות.

מיכל חורין: כן, לפי החוק.

מירב ישראלי: זה כל מוסד חינוך.

זבולון אורלב: זה לפי החוק.

זבולון אורלב: אז מה הבעיה?

מירב ישראלי: התקנות של שר הבריאות בנושא – ואתה הוצאת מכתב בעקבות הישיבה הקודמת - - -

זבולון אורלב: לראש הממשלה כשר הבריאות.

מירב ישראלי: טרם קיבלנו תקנות.

זבולון אורלב: בסדר.

זבולון אורלב: מה זה קשור לפה?

מירב ישראלי: זה קשור כי בחוק הפיקוח על בתי הספר, זאת הזיקה.

מירב ישראלי: זאת אומרת: ברשימה הזאת, שמוגשת למשרד החינוך, אחד הפרטים שמופיעים ברשימה זה האם העובד עבר את הבדיקות הרפואיות לפי התקנות.

זבולון אורלב: אבל אין תקנות.

מירב ישראלי: אז אני אומרת: יש בעיה.

שלמה ברילנט: אבל אין תקנות גם בחינוך הכללי.

מירב ישראלי: יש תקנות.

מירב ישראלי: אולי זה לא עובד, אבל יש תקנות.

מיכל חורין: יש תקנות, אבל – זהו, שלא רצינו לקשור אחד בשני.

זבולון אורלב: איך את יכולה לכתוב פה: "בתקנות", על פי תקנות שלא קיימות?

זבולון אורלב: כשיהיו, נתקן את זה.

מירב ישראלי: השאלה, אם לא נתקן את זה, איפה יהיה הלינקג' בין - - -

מיכל חורין: אולי נתקן את התקנות האלה כשיותקנו התקנות ההן.

מיכל חורין: נוסיף את נושא הבריאות כשיותקנו התקנות ההן.

זבולון אורלב: מה את מציעה?

מירב ישראלי: אני מציעה שכל התקנות יותקנו כמו שצריך.

זבולון אורלב: אבל זה לא תלוי בהם.

מירב ישראלי: אני אומרת: הם צריכים לדאוג שעובדי חינוך לא יעבדו בבתי הספר בלי אישור בריאותי.

זבולון אורלב: אתם חייבים לדאוג שיותקנו – שר החינוך רוצה, גם הוא, לפנות לראש הממשלה, ואם זה לא יעזור – לשר הבריאות האמיתי, לסגן השר ליצמן ולהתקין את התקנות, כי כרגע יש בעיה גדולה מאד.

מיכל חורין: אני חושבת שלשכת השר פנתה, אנחנו פשוט נשוב ונפנה.

זבולון אורלב: אוקי, אם אפשר.

מירב ישראלי: אז אתם מוכנים לאשר את זה ככה?

זבולון אורלב: אני לא רואה – אחרת תקרה כאן תקלה.

זבולון אורלב: הם לא יכולים למלא את הדבר הזה.

זבולון אורלב: ואז, מישהו עוד יגיש בג"ץ ויגיד: למה אישרת את הרישיון, הרי הם לא עברו בדיקות רפואיות.

זבולון אורלב: אז מה נעשה?

מירב ישראלי: אז אנחנו מאשרים פה תקנות, בעצם, בלי חוליה שהיא חשובה.

זבולון אורלב: נכון.

זבולון אורלב: נכון.

זבולון אורלב: כי היא חסרה.

מירב ישראלי: מה שאני אומרת זה ככה: יש שתי תקנות שצריכות לבוא לאישור.

מאיר פרוש: לא, הן קשורות לרטרואקטיבי, לא לזה.

מירב ישראלי: כן.

מירב ישראלי: אני הייתי רוצה שזה יהיה אמצעי לחץ, שיהיו התקנות האלה.

זבולון אורלב: מה את רוצה מהם?

מירב ישראלי: לא, אני פונה למשרד החינוך.

מיכל חורין: אנחנו ננסה לפעול מול הלשכה המשפטית במשרד הבריאות.

מיכל חורין: מעבר לזה - - -

מירב ישראלי: לא, אני חושבת שמשפטית זו בעיה לאשר את התקנות האלה בצורה כזאת.

זבולון אורלב: את לא רואה, אבל, בעיה משפטית, להוסיף פה עוד משפט - - -

מירב ישראלי: לא, אני חושבת שצריך לעכב את אישור התקנות האלה.

מירב ישראלי: אני גם הערתי להם את זה, דרך אגב, לפני כן.

מירב ישראלי: אני חושבת שצריך לעכב את אישור התקנות האלה, עד שהחוליה החסרה הזאת תותקן.

זבולון אורלב: אני חושב כמוך, ואני אאשר את התקנות.

מירב ישראלי: בסדר, זה שיקול דעת של הוועדה.

זבולון אורלב: האמת, אני חושב כמוך, אבל – נתייעץ עם הרב מוזס, הוא חבר הוועדה.

זבולון אורלב: אולי הרב מוזס מתנגד לאשר.

מנחם אליעזר מוזס: לאשר, לאשר מיידית.

קריאה: למה?

מנחם אליעזר מוזס: לאשר, כי לא מיישמים את זה גם בחינוך הכללי.

מנחם אליעזר מוזס: זו סתם פורמליזציה.

משה גפני: לא, אני, יש לי שאלה אחרת ליועצת המשפטית: החוק קבע שעד ראש השנה היה צריך שיהיו תקנות.

מירב ישראלי: נכון.

מירב ישראלי: ואתה יודע מה אמרתי בקשר לזה.

משה גפני: אבל את יודעת מה שקורה עכשיו עם המוסדות?

משה גפני: הם פשוט מתמוטטים לחלוטין, בגלל שעוברים פה על החוק.

מירב ישראלי: אני שוב אומרת: יש עוד תקנות שצריך לאשר.

מירב ישראלי: אולי זה יהיה – עד שהן יובאו לאישור, שיהיה את - - -

מיכל חורין: אז אנחנו ננסה להגיע לאיזשהו נוסח של תקנות עם משרד הבריאות עד - - -

זבולון אורלב: בואי נאמר ככה: יש תקנות יותר לוחצות עליהם לאישור – לא אלה, אלא העניינים התקציביים שכרגע עדיין לא הובאו בפנינו.

זבולון אורלב: כלומר: יש עדיין נשק בידי הוועדה לעכב תקנות - - -

מירב ישראלי: לא, אבל אם אתה מאשר את זה, אז אתה לא מחייב אותם לחזור אליך.

מירב ישראלי: זה כבר כאילו מאושר.

זבולון אורלב: אני רוצה התחייבות מכם, שברגע שיאושרו הדברים - - -

מאיר פרוש: יש לי עצה: מאחר שיושבים פה רוב חברי סיעת יהדות התורה, אנחנו היום בצהרים גם נבקש מ- איך אמרת?

מאיר פרוש: משר הבריאות בפועל, האמיתי, שיזדרז בדבר הזה - - -

מנחם אליעזר מוזס: יש לנו ישיבת סיעה בצהרים.

מאיר פרוש: אני חושב שהוא ישמח להיות שותף.

זבולון אורלב: מר פרוש, אנחנו גם רוצים התחייבות של המשרד, שמיד עם התקנת תקנות הבריאות תפנו אלינו ותבקשו מאתנו את תיקון התקנות האלה.

זבולון אורלב: כלומר: השלמת התקנות האלה - - -

מיכל חורין: החוק מחייב אותנו.

מיכל חורין: אין לנו בעיה לפנות.

זבולון אורלב: להוסיף כאן – אני רושם לפני התחייבות?

מיכל חורין: כן.

זבולון אורלב: כן.

מיכל חורין: החוק מחייב אותנו.

זבולון אורלב: אוקי.

זבולון אורלב: אז קיימת התחייבות.

מאיר פרוש: יש לי רק משפט אחד: לגבי התחולה.

מאיר פרוש: בתשע"א?

מיכל חורין: כן, כי הם לא יגישו את זה לקראת השנה הנוכחית.

מיכל חורין: השנה אנחנו כבר פועלים.

מירב ישראלי: לכן, אני לא מבינה מה הדחיפות.

מיכל חורין: אנחנו רוצים לסיים את עניין התקנות.

מירב ישראלי: בסדר, אבל יש חוליה שחסרה.

משה גפני: מה זאת אומרת?

קריאות: - - -

זבולון אורלב: מוישה, פה זה לא ועדת הכספים, פה זו ועדת החינוך.

זבולון אורלב: פה מחליטים פה אחד.

מירב ישראלי: בלאו הכי זה לא נכנס לתוקף.

מירב ישראלי: ומשהו חסר.

מאיר פרוש: אנחנו מאשרים את זה והמשרד מתחייב, ואנחנו דרך הסיעה גם נבקש – אין סיבה שהוא לא יזיז את זה.

מיכל חורין: נחיל את נושא הבריאות מיד כשיותקנו התקנון ההן, של הבריאות.

מיכל חורין: אני יכולה גם לנסות להביא את זה יחד עם התקנות האחרות.

מירב ישראלי: אני הייתי שמחה אם זה היה כבר בא מושלם ולא היה צריך לחזור פעמיים.

מיכל חורין: אבל שוב, זה משרד הבריאות.

מיכל חורין: אני לא יכולה להתחייב בשם משרד הבריאות.

מאיר פרוש: אבל אנחנו נפעל ונבקש, אני חושב שזה יהיה מהר.

מיכל חורין: אני יכולה לנסות ולזרז.

זבולון אורלב: שוב אני אומר:

זבולון אורלב: אנחנו נאשר את זה, כיוון שאין שום סיבה להפלות כרגע את החינוך החרדי מהחינוך הממלכתי, אבל אנחנו כנראה נעכב את התקנות הבאות אם לא - - -

מאיר פרוש: מה זה הבאות?

מירב ישראלי: השתיים האחרות.

מאיר פרוש: הרטרואקטיבית?

זבולון אורלב: ודאי.

זבולון אורלב: בין כה עדיין לא הבאת לנו את זה.

מאיר פרוש: אני מבקש מהיושב ראש.

זבולון אורלב: רטרואקטיבית ומה עוד יש?

מירב ישראלי: העברת בעלות.

מירב ישראלי: העברת רישיון.

מאיר פרוש: רטרואקטיבי מגיע כבר שנה וארבעה חודשים, ואנחנו לא מקבלים.

משה גפני: לא, רטרוקאטיבי, זבולון - - -

זבולון אורלב: אני לא קשה כמוך.

משה גפני: כמה פעמים זה הולך להיות?

זבולון אורלב: עד שלא תגמור לי את הפרשה הזאת.

זבולון אורלב: טוב.

זבולון אורלב: אני מעלה את זה להצבעה לאשר את התקנות, בכפיפות לכך שמשרד החינוך התחייב לכך שמיד עם אישור תקנות הבריאות שיושלמו, השר יבקש השלמת התקנות הנוכחיות.

זבולון אורלב: מי בעד?

זבולון אורלב: מי נגד?

זבולון אורלב: הצבעה בעד ההצעה לאשר את התקנות - 2 נגד – אין נמנעים – אין התקנות אושרו פה אחד

זבולון אורלב: אני קובע שהתקנות האלה אושרו פה אחד.

זבולון אורלב: ב.

זבולון אורלב: תקנות מוסדות חינוך תרבותיים ייחודיים (כללים למתן רישיון), התש"ע-2009

זבולון אורלב: אנחנו עוברים עכשיו לתקנות של כללים למתן רישיון.

זבולון אורלב: מי מציג את העניין?

זבולון אורלב: מה זה טור א' וטור ב'?

מאיר פרוש: מה שנאמר בחוק.

מירב ישראלי: כן.

מירב ישראלי: טור א' כולל את - - -

מאיר פרוש: בחוק נאמר:

מאיר פרוש: מבני מוסד החינוך והגישה אליהם.

זבולון אורלב: כאן כתוב: "המנהל הכללי, שעה שהוא שוקל אם הובטחה במוסד חינוך רמה נאותה בעניינים המפורטים להלן בטור א', יתחשב באמור לצדם בטור ב':".

זבולון אורלב: טור א' זה: (1): "מבני מוסד החינוך והגישה אליהם, החצר, מספר כיתות הלימוד וחדרי הלימוד, הספח והשירות.

זבולון אורלב: " טור ב': (1) "קבלת אישור לשכת הבריאות לעמידה בתקני משרד הבריאות למוסדות חינוך".

זבולון אורלב: (2) "מספר חדרי לימוד זהה למספר הכיתות המצוין בבקשה לרישיון.

זבולון אורלב: חדרי הלימוד יאפשרו לימוד באופן סביר לכמות התלמידים שאמורה ללמוד בכל חדר לימוד בהתאם למצוין בבקשה לרישיון".

זבולון אורלב: (3)"אולם שיכול להכיל בישיבה את כלל תלמידי המוסד בהתאם למצוין בבקשה לרישיון ולאפשר העברת תכנים לימודיים באופן סביר".

זבולון אורלב: – מה, (3) זה הכרחי?

זבולון אורלב: צריך בית מדרש אחד שמכיל את כולם?

מאיר פרוש: אין מצב בפועל, איך שמתנהלים, שיש כיתות לימוד ויש גם - - -

זבולון אורלב: טוב.

זבולון אורלב: אתה מגביל את עצמך.

זבולון אורלב: אם אתה רוצה – בבקשה.

מאיר פרוש: אין ברירה אחרת.

מאיר פרוש: זה סדר החיים.

זבולון אורלב: בסדר.

מירב ישראלי: פה העברתי שאלה למשרד החינוך ואני רוצה גם שהם ישיבו לפרוטוקול.

מירב ישראלי: בעצם, זה לא זהה לחלוטין לחוק פיקוח על בתי ספר.

מירב ישראלי: נושא של חדרים אחרים מעבר לחדרי הלימוד והאולם – שזה נושא של חדרי מנהלה, חדרי שירותים - בא לידי ביטוי פה רק באישורי הבטיחות והבריאות.

מירב ישראלי: אין פה למעשה תקן לנושא הזה, בניגוד למה שקיים, עד כמה שאני מבינה, במוסדות חינוך אחרים.

מנחם אליעזר מוזס: ממתי צריך תקן לשירותים?

מיכל חורין: התקנים נכנסים לתוך האישורים של לשכת הבריאות ושל יועץ הבטיחות.

מירב ישראלי: אז שוב אני אומרת:

מירב ישראלי: אני מחכה שהם יסבירו את השוני בין זה לבין מוסדות חינוך אחרים.

זבולון אורלב: לא חייב להיות חדר מנהל, ולא חייב להיות חדר מורים ולא חייבת להיות מעבדה ולא חייבת להיות ספריה - -

מאיר פרוש: ולא חדר טבע.

זבולון אורלב: ולא חדר משאבים וכולי וכולי.

מירב ישראלי: זה נכון, רק צריך להבין שיש פה חובה רק לחדרי כיתות ואולם.

מירב ישראלי: זהו.

זבולון אורלב: נכון.

מאיר פרוש: שירותים, שירותים.

מירב ישראלי: כן, אבל שירותים זה לפי אישור הבריאות.

מיכל חורין: כן, אבל אישור הבריאות באמת מחייב, יחייב – התקנים הם אותם התקנים של לשכת הבריאות.

מירב ישראלי: שזה שירותים פר מספר מסוים של אנשים בבנין.

זבולון אורלב: מה הרציונאל?

זבולון אורלב: למה ללכת על המינימום, שאין חדר מנהל, אין חדר מורים, אין אוצר ספרות?

מאיר פרוש: בוא נאמר כך: אנחנו עוד לא הגענו למצב שמדינת ישראל נותנת כספי פיתוח לכל אותם מוסדות.

מאיר פרוש: וכל אחד ממנהלי המוסדות – עד כמה שהוא יכול למשוך, את מה שהוא יכול למשוך.

מאיר פרוש: ודאי שהוא מוצא מקום בראש ובראשונה לחדרי שיעורים, לאולם אחד גדול שנמצאים שם בשעות שאין שיעורים וזה רוב שעות היום והלילה, ואני מתאר לעצמי שיש למנהל – אבל לא - - -

מיכל חורין: זה לא משהו שאנחנו דורשים בתקנות.

זבולון אורלב: אוקי.

משה גפני: אגב, למה לא עושים צילום של התקנות הקיימות בחינוך הממלכתי?

משה גפני: למה צריך תקנות מיוחדות?

מירב ישראלי: זה בדיוק מה ששאלתי.

מירב ישראלי: זו בדיוק השאלה.

מירב ישראלי: כי שם זה מפנה לחוזרי מנכ"ל שיש שמה פרוגרמות.

מירב ישראלי: הם רצו להתאים את זה.

מיכל חורין: כללים מסוימים ופרוגרמות.

מיכל חורין: זה לא מתאים למוסדות כאן.

זבולון אורלב: לא תפתח אף מוסד.

זבולון אורלב: אני בעד.

מירב ישראלי: לכן העליתי את השאלה.

מיכל חורין: ההיפך, החוזרי מנכ"ל שלנו מחמירים.

מיכל חורין: הם מעבר לדרישות שכאן.

שוש איפרגן: הרבה מעבר.

משה גפני: לא חוזרי מנכ"ל.

משה גפני: מה שכתוב בתקנות.

מירב ישראלי: התקנות מפנות לחוזרי מנכ"ל.

מיכל חורין: מפנות לחוזרי מנכ"ל שחלקים מהם כבר לא רלוונטיים בכל מקרה.

משה גפני: שהיועץ המשפטי מבקש לשנות.

מיכל חורין: נגיע גם לשם.

זבולון אורלב: (2) "תנאי הבטיחות במוסד החינוך.

זבולון אורלב: (3) הריהוט והציוד של מוסד החינוך".

זבולון אורלב: – "הצגת אישור יועץ בטיחות מוסמך לפיו תנאי הציוד, הריהוט והבטיחות במוסד הם בהתאם לקבוע בחוזר המנהל הכללי של משרד החינוך בעניין זה".

מירב ישראלי: אז גם כאן שאלתי שאלה ואני רוצה שהם ישיבו לפרוטוקול.

זבולון אורלב: האם זה מתאים לממלכתי?

מירב ישראלי: לא.

מירב ישראלי: בעיקרון, כפי שתשים לב, תנאי הציוד, הריהוט והבטיחות – בעצם גם הציוד והריהוט, האישור היחידי שיש לגביהם זה בטיחות.

מירב ישראלי: של יועץ בטיחות.

מירב ישראלי: במוכר שאינו רשמי יש למעשה דרישות, למשל, להתאמת הציוד לגיל התלמידים.

מירב ישראלי: יש למשל דרישה שהספרים - - -

משה גפני: זה לא רלוונטי.

מירב ישראלי: שנייה.

מירב ישראלי: אני רק מעלה את זה כדי שהם ישיבו.

מירב ישראלי: אני רוצה שזה יהיה לפרוטוקול.

מירב ישראלי: יש למשל נושא שהספרים במספר מספיק, שזה לא קשור לאישור בטיחות.

קריאה: ריהוט במספר מספיק.

מירב ישראלי: ריהוט במספר מספיק – זה לא קשור לאישור בטיחות.

מירב ישראלי: הם לא דורשים למעשה, לגבי הריהוט והציוד, שום דרישה מעבר לזה שזה בטיחותי.

מיכל חורין: נכון.

מירב ישראלי: והשאלה אם לא צריך להיות משהו נוסף.

מיכל חורין: במוסדות המוכרים אנחנו בודקים גם את ההוראה של הליבה.

מיכל חורין: זאת אומרת: אנחנו צריכים שתהיה התאמה בין הספרים בספריה לבין ההוראה של הליבה.

מיכל חורין: פה אנחנו לא בודקים את תוכנית הלימודים.

מירב ישראלי: כן, אבל עדיין, האם אין איזה מינימום שהמוסד צריך לספק לתלמידיו?

שלמה ברילנט: כסא ושולחן סטנדרטי.

מיכל חורין: זה דבר אחד.

מיכל חורין: דבר שני: נאמר לנו בעצם שיש שיטות לימוד שונות.

מיכל חורין: חלק מהישיבות לומדות עם סטנדרים, בעמידה.

מיכל חורין: חלק מהישיבות לומדות בישיבה עם כסאות.

מאיר פרוש: אין.

מאיר פרוש: אתה בישיבות החסידיות לא תמצא בחור שיושב עם סטנדר.

מאיר פרוש: רק בשולחן.

מאיר פרוש: אבל בישיבות הליטאיות יש להם סטנדר.

משה גפני: כן.

משה גפני: יש הבדלים.

זבולון אורלב: מיום פתיחת הלימודים עד סיום הלימודים?

מאיר פרוש: אין מצב של סטנדר בישיבה חרדית.

מנחם אליעזר מוזס: בישיבה חסידית אין מצב כזה.

מירב ישראלי: בסדר.

מירב ישראלי: אז צריך לדאוג שלילד יהיה כסא.

מאיר פרוש: בסדר.

מאיר פרוש: זה מה שאמרנו.

מאיר פרוש: כסא ודאי, אבל שולחן או סטנדר זה כבר משהו אחר.

מיכל חורין: האישור של יועץ הבטיחות יבטיח שהריהוט הוא תקין.

מירב ישראלי: זה לא אומר שיש מספיק ציוד.

זבולון אורלב: יועץ בטיחות לא יכול לפסול כסא שמתאים לגן ילדים לילד בן 18 כי הכסא הוא בטיחותי.

זבולון אורלב: זה לא קשור לעניין של יועץ הבטיחות.

מיכל חורין: זו הבדיקה הפדגוגית.

מיכל חורין: אנחנו לא רצינו להיכנס לפירוט של סטנדרים, כסאות ולקבוע את התקנים שלהם.

יהודית גידלי: ציוד מספיק והולם.

יהודית גידלי: זה מה שהיה צריך להיות כתוב.

שלמה ברילנט: ומה זה מספיק והולם?

יהודית גידלי: מספיק זה שיש מספיק כסאות למספר תלמידים.

מאיר פרוש: שאיש לא יחשוב – או אישה לא תחשוב, לרגע, שיש מצב שהולכים לפתוח מחר בלי שיש כסא או משהו לפניו, אם זה סטנדר או שזה שולחן.

יהודית גידלי: אני רוצה לספר לך – אני הייתי בפתיחת שנת הלימודים, בפתיחת כיתה, שלא היו מספיק כסאות לתלמידים, בבית ספר רגיל.

מאיר פרוש: בטח היתה שביתה, כנראה, באותה רשות.

מאיר פרוש: הכסף ממשרד החינוך לא הגיע.

יהודית גידלי: לא יודעת, אבל היה.

מירב ישראלי: - - -

מיכל חורין: יש בעיה להשתמש במינוח "תוכנית הלימודים".

זבולון אורלב: תמצאי מילה אחרת ל"תוכנית הלימודים".

מאיר פרוש: מה זה תוכנית לימודים?

מאיר פרוש: מה היא רוצה עכשיו?

זבולון אורלב: במקום המילים "תוכנית לימודים".

זבולון אורלב: איך קוראים אצלכם לתוכן של יום הלימודים?

שלמה ברילנט: מסגרת השעות.

שלמה ברילנט: כך אתה הצעת.

זבולון אורלב: מסגרת השעות.

זבולון אורלב: יפה.

זבולון אורלב: מה הבעיה רב מאיר, מוישה, שיהיה כתוב - - -

מאיר פרוש: איפה?

מאיר פרוש: באיזה סעיף?

מירב ישראלי: בטור ב'.

מירב ישראלי: להוסיף.

זבולון אורלב: אני שואל: מה הבעיה שיהיה כתוב - -

שלמה ברילנט: משרד המשפטים לא הסכים לזה.

זבולון אורלב: "בריהוט ובציוד התאמת הריהוט לגילם של התלמידים והתאמת הציוד לדרישות מסגרת השעות ולמספר התלמידים".

זבולון אורלב: מה הבעיה?

מיכל חורין: היתה בעיה בניסוח, בנוסח, הכללי הזה.

יהודית גידלי: משרד המשפטים פה, שהוא יביע את עמדתו.

יעקב פרידברג: אולי תסביר למה אתה מתכוון?

קריאה: אני לא יודע.

קריאה: מיכל בזמנו הכינה נוסח.

מיכל חורין: אתה לא ממחלקת נוסח, נכון?

יעקב פרידברג: לא.

מיכל חורין: היתה לנו בעיה מול מחלקת נוסח.

מיכל חורין: הם אמרו שזה נוסח טיפה רזה.

מיכל חורין: אנחנו ננסה שוב להביא אותו.

מירב ישראלי: זה עדיף על כלום.

זבולון אורלב: סליחה, סליחה.

זבולון אורלב: עם כל הכבוד למשרד המשפטים, אני מאד מכבד אותו - -

מאיר פרוש: אני מבקש, אם כן, לסכם פה את הנוסח ולא לחכות עכשיו שמשרד המשפטים יאשר.

מאיר פרוש: אפשר פה לאשר את זה.

זבולון אורלב: אנחנו נאשר פה נוסח, ואם משרד המשפטים תהיה לו בעיה – שיחזרו אלינו.

זבולון אורלב: אני לא כל כך מקבל את זה.

מיכל חורין: אז אמרנו: התאמת הריהוט לגילם של התלמידים.

מירב ישראלי: פשוט להעתיק את זה לתקנות.

מיכל חורין: להעתיק את זה לתקנות.

מאיר פרוש: לא, לא.

מאיר פרוש: בואו נסכם נוסח.

זבולון אורלב: התאמת הריהוט לגילם של התלמידים, והתאמת הציוד לדרישת מסגרת השעות ולמספר התלמידים.

שלמה ברילנט: לדרישת הלימודים.

זבולון אורלב: אתה רוצה במקום מסגרת השעות דרישת הלימודים?

שלמה ברילנט: כן.

שלמה ברילנט: דרישת הלימודים.

זבולון אורלב: "התאמת הריהוט לגילם של התלמידים והתאמת הציוד לדרישת הלימודים - - -"

משה גפני: כן, בגלל שזה ההבדל בין החסידיות לליטאיות.

זבולון אורלב: בסדר.

זבולון אורלב: "ולמספר התלמידים".

זבולון אורלב: זה מה שיהיה כתוב.

משה גפני: זבולון, מוזס מבקש לכתוב - - -

מירב ישראלי: מה, מה?

זבולון אורלב: אני אמרתי לך שאני אף פעם לא יודע מאיזה צד אתה.

יהודית גידלי: זה תלוי בנושא.

זבולון אורלב: בינתיים אני פה הליטאי היחידי.

זבולון אורלב: אני שומר החומות, חביבי.

זבולון אורלב: אתמול נקלעתי לתפילת ערבית ברמת גן, בשיכון ותיקים.

זבולון אורלב: נכנסתי, מכיר אותי – אני יודע את מפת כל בתי הכנסת בגלל החיובים, ואני גם רמת-גני.

זבולון אורלב: זה, אגב, בית הכנסת שאבא של ניסן סלומינסקי, זכרו לברכה, התפלל שם, ברמת גן.

זבולון אורלב: שדירות העם הצרפתי.

זבולון אורלב: אז הם הבינו שאני חיוב.

זבולון אורלב: אמרתי להם: תראו, אני נוסח אשכנז.

זבולון אורלב: אמרו לי: לא, פה רק ספרד.

זבולון אורלב: אמרתי להם: אני אלמד אתכם איך מתפללים בכל זאת נוסח אשכנז.

זבולון אורלב: טוב.

זבולון אורלב: הוספנו?

מיכל חורין: הוספנו.

זבולון אורלב: (4).

מירב ישראלי: זה מול (3).

זבולון אורלב: כן.

זבולון אורלב: נכון.

זבולון אורלב: "הבסיס הכספי לקיום מוסד החינוך" – (1) "הצהרת מורשי החתימה כי הם גובים את שכר הלימוד שאושר על ידי המנהל הכללי לפי סעיף 31 לחוק לגבי מוסדות חינוך מהסוג הנדון, ובאופן שאושר.

זבולון אורלב: (2) מסמכים המעידים כי מוסד החינוך מביא מראש ובכתב לידיעת הורי המועמדים ללמוד במוסד שיעור שכר הלימוד, סדרי גבייתו ותנאיו".

זבולון אורלב: יש הערות?

קריאות: לא.

יהודית גידלי: זה ניסוח קטסטרופלי.

זבולון אורלב: אין הערות.

מירב ישראלי: לא, כאן כבר הפנימו את ההערות שלי.

זבולון אורלב: (3) "אישור ניהול תקין או אישור ניהול זמני מרשם העמותות או מרשם ההקדשות.

זבולון אורלב: (4) אישור ניהול ספרים לפי חוק עסקאות גופים ציבוריים, התשל"ז-1976.

זבולון אורלב: (5) מסמכים המעידים על עמידת המוסד בכיסוי ההוצאות השוטפות של בית הספר לשנה אחת לפחות - - - "

מירב ישראלי: של המוסד.

מירב ישראלי: מוסד החינוך.

זבולון אורלב: של המוסד.

מאיר פרוש: או.

מאיר פרוש: נכון.

זבולון אורלב: "של מוסד החינוך לשנה אחת לפחות, לרבות משכורות העובדים וזכויותיהם הסוציאליות באמצעות דיווחים שייערכו על פי כללי חשבונאות ודיווח מקובלים, הכוללים: הצגת מאזן מבוקר לשנה שלפני השנה שקדמה לשנת ההגשה, מאזן בוחן מלא כולל יתרות פתיחה מבוקרות נכון לשנה שקדמה לשנת ההגשה והשנה השוטפת, דוח מיוחד של רואה חשבון על הכנסות והוצאות לפי מגזרי פעילות, בעניין שכר והוצאות הנהלה וכלליות, ובעניין עסקאות עם צדדים קשורים לשנת הפעילות הקודמת של מגיש הבקשה.

זבולון אורלב: (6) חוות דעת רואה חשבון כי לבעל המוסד, כהגדרתו בתקנות מוסדות חינוך תרבותיים ייחודיים (בקשה לרישיון), התשס"ט-2009, אין התחייבויות נוספות בגין יחסי עובד מעביד.

זבולון אורלב: אין הערות.

זבולון אורלב: יש לי רק שאלה: לגבי (1), (2) ו-(3), וגם (4) – של מה שהוספנו – זו הצהרה?

זבולון אורלב: זו הודעה?

זבולון אורלב: מה זה?

זבולון אורלב: איך המנהל הכללי ישקול את זה אם הוא לא יודע?

זבולון אורלב: ב-(4) חייבים להביא לו.

זבולון אורלב: ב-(1) חייבים להביא לו.

זבולון אורלב: (2)?

מאיר פרוש: מה זאת אומרת?

מאיר פרוש: גם (5) חייבים להביא לו, וגם (3) חייבים להביא לו.

מיכל חורין: כל זה הם מסמכים שמגישים.

זבולון אורלב: שלום המנכ"ל.

שמשון שושני: שלום אדוני יושב ראש הוועדה.

זבולון אורלב: אנחנו עובדים פה בשבילך, אתה יודע?

זבולון אורלב: ללא משכורת.

שמשון שושני: הגיע הזמן.

משה גפני: שמשון, הם עובדים ואני מביא את הכסף.

זבולון אורלב: אני רוצה שיהיה ברור שגם מה שהוספנו – הם גם צריכים להביא הצהרה.

זבולון אורלב: כל הדברים האלה.

מירב ישראלי: כן כן.

מאיר פרוש: בסדר.

זבולון אורלב: אוקי.

זבולון אורלב: סיימנו?

זבולון אורלב: (6) לא קראתי?

קריאות: הוא קרא, קרא.

זבולון אורלב: מי בעד אישור התקנות לרבות התיקונים שעשינו?

זבולון אורלב: מי נגד?

זבולון אורלב: הצבעה בעד ההצעה לאשר את התקנות – 2 נגד – אין נמנעים – אין התקנות אושרו פה אחד

זבולון אורלב: אני קובע שהוועדה אישרה פה אחד את התקנות.

זבולון אורלב: תודה רבה.

זבולון אורלב: יש לכם הפסקה של עשר דקות.

מאיר פרוש: אנחנו מודים לך מאד, אדוני.